અમદાવાદ: હાલમાં ગુજરાતમાં વિધાનસભાની ચૂંટણીનો ગરમાવો જામ્યો છે. વડા પ્રધાન નરેન્દ્ર મોદીએ ભાજપની અને કોંગ્રેસના રાષ્ટ્રીય ઉપાધ્યક્ષ રાહુલ ગાંધીએ કોંગ્રેસના પ્રચારની ધુરા સંભાળી લીધી છે. હાર્દિક પટેલ પણ આજે સૌરાષ્ટ્રના માળિયા, મોરબી અને ટંકારા તાલુકામાં લોકસંપર્ક કરીને રાજકોટમાં સાંજે ૬-૩૦ વાગ્યે જાહેર સભાને સંબોધવાનો છે. આવા ચૂંટણીલક્ષી માહોલમાં હાર્દિક પટેલની કથિત સેક્સ સીડીનો મામલો ફરીથી ગાજ્યો છે. હાર્દિક પટેલની કથિત સેકસ સીડીકાંડ અંગે ગઇ કાલેે પાટીદાર આરક્ષણ સંઘર્ષ સમિતિ દ્વારા રાજ્યના મહિલા આયોગ સમક્ષ રૂબરૂમાં લેખિત ફરિયાદ કરાઇ છે. જેમાં સમગ્ર બાબતની તટસ્થ તપાસ કરાવવાની માગણી કરાઇ છે.